sv fr cs da da fr he en da da it de da hbs_lat da sv da da da da da da da da da da sv en da da da da da de da nb sv sv de nb da sv da da sv da it en da da da da fr en da da fr da fr da da da da nn da sv da en fr da fr da fr cs da da fr he en da da it de da da pl hu de en da da da de de fr en da da fr it fr de da da da da da ar da
Jeg har længe haft lyst til at prøve at lave fudge, men er kommet fra det igen og igen. I sidste uge var anledningen der så pludselig.
Min familie er vilde med lakrids, så den smagsvariant vidste jeg, det skulle være. De gange jeg har lavet bolsjer er det altid dem med lakrids (og helst så stærk som muligt) der er mest synk i, så jeg vidste at lakrids var vejen frem (havde jeg lavet dem med vanilje, var det nok kun mig, der havde spist mig en mavepine til!).
Jeg tog udgangspunkt i Piskerisets opskrift, men valgte også at tilsætte lidt sort bolchefarve, så fudgen blev stålgrå frem for brun. Vil du have den helt sort, skal du nok tilsætte noget mere farve end jeg gjorde.
Det kræver en del pisken at lave fudge, men resultatet er altså fantastisk; silkeblød karamel med en intens smag af lakrids. Desuden er det bare lækkert at kunne lave sit eget slik.
1 ds. sød kondenseret mælk
½ dl fløde (eller 1½ dl sødmælk)
1 tsk sort farve
Kom kondenseret mælk, sukker, fløde, mælk og smør i en tykbundet gryde og sæt den på fuld varme. Kog karamellen i ca. 5 minutter under omrøring. Tjek med et sukkertermometer at massen er 115 grader varm (her kan også laves en karamelprøve, hvor en dråbe karamelmasse kommes i et glas koldt vand. Kan det trilles til en kugle efterfølgende, er massen klar).
Hæld massen over i en røreskål og tilsæt lakridspulver og farve. Sæt evt. skålen i et koldt vandbad, og pisk med en håndmikser i 10 minutter.
Kom massen over i en smurt form (ca. 20*20 cm) og mas den ud med fingrene. Sæt formen på køl i mindst 2 timer.
Vend fudgen ud på et bræt og skær den i tern (ca. 2*2 cm) med en skrap kniv. Kom lidt fudge i munden og resten i en tætsluttende beholder, der sættes på køl.
Der er nok lagt i kakkelovnen til en sukkerhovedpine, så forsøg kun at tage nogle få stykker ad gangen -selvom det er svært.
4. marts 2016 kl. 21:12
Wauw – god idé med farven. De ser flotte ud 🙂
5. marts 2016 kl. 10:25
De smagte skønt – og ligner små betonklodser 🙂
Skriv et svar Annuller svar
Din e-mailadresse vil ikke blive publiceret. Krævede felter er markeret med *
Risotto med bagt græskar
Toast Skagen – eller svensk rejesalat
Irsk kaffegranité med flødeskum
Semifreddo med bær og chokolade
Jeg har blogget siden 2008, og udvikler mig hele tiden madmæssigt. Min familie bruger bloggen flittigt, “når mor ikke er hjemme”, og er ikke blege for at kritisere, hvis jeg ikke har forklaret noget ordentligt. Jeg slår også selv opskrifter op på bloggen; man kan jo ikke huske alting. Jeg henter inspiration til opskrifter alle steder fra; når jeg spiser ude, læser kogebøger, læser blogs osv.
- Signe Vinther, grundlægger af signesmad.dk
8000 Aarhus C mail@tobiasehlig.dk
© Alt indhold på SignesMad er omfattet af loven om ophavsret.